Teitl: Ymgynghoriad Cynllun Corfforaethol y Cyngor 2020-2024 | Cyngor Bwrdeistref Sirol Rhondda Cynon Taf
Teitl: Ymgynghoriad Cynllun Corfforaethol y Cyngor 2020-2024
Nodwch! Mae'r ymgynghoriad hwn bellach wedi dod i ben, a bydd adroddiad ar gael yn y Flwyddyn Newydd.
Lansiodd y Cyngor ei Gynllun Corfforaethol cyntaf 'Y Ffordd Ymlaen' yn 2016. Roedd y Cynllun wedi gosod cyfeiriad gwaith y Cyngor am bum mlynedd, gosod targedau uchelgeisiol ar gyfer gwella a chanolbwyntio ar dri maes gwaith a fyddai'n gwella bywydau'r bobl a'r cymunedau yn Rhondda Cynon Taf.
Rydyn ni bellach yn edrych ar yr hyn mae angen i ni ei wneud dros y pum mlynedd nesaf ac mae angen eich help arnon ni.
Rydyn ni eisoes wedi edrych ar y cynnydd wedi'i wneud ledled RhCT ers 2016, yr hyn mae Llywodraeth Cymru yn gofyn i ni ei wneud a'r hyn sydd o bwys i'n preswylwyr. Rydyn ni'n meddwl bod ein tair blaenoriaeth yn dal yn berthnasol ond mae angen i ni wirio hyn.
Mae modd gweld y manylion llaw yn Adroddiad y Cabinet
Bydd yr ymgynghoriad yn dod i ben am 5pm, 17 Ionawr 2020.
Blaenoriaethau wedi'u cynllunio:
Pobl: Helpu ein trigolion sy'n hŷn, yn agored i niwed neu sydd ag anableddau i gael bywyd o ansawdd da.
Lleoedd: Cadw RhCT yn lân trwy wasanaethau glanhau'r stryd effeithlon, lleihau'r gwastraff rydyn ni'n ei anfon i'r safle tirlenwi, cyflawni ein targedau ailgylchu trwy gasglu gwastraff ailgylchu bob wythnos a gwastraff cyffredinol yn rheolaidd, a lleihau ein hôl-troed carbon.
Ffyniant: Buddsoddi mewn canol trefi, dod â swyddi a chartrefi i ganol ein trefi i greu lleoedd bywiog, ffyniannus y mae pobl eisiau byw, gweithio a chymdeithasu ynddyn nhw.
Cliciwch yma i gael rhagor o wybodaeth am ein blaenoriaethau a chynllun. Cewch chi hefyd ddweud eich dweud!
Ewch i'n gwefan Cynllun Corfforaethol
Os ydych chi'n aelod o grŵp neu sefydliad sydd eisiau rhoi ymateb ar y cyd, rydyn ni wedi llunio Pecyn Cymryd Rhan – e-bostiwch ni am fanylion.